ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id ms nl id id pl id id ms id ms ms id id ms id id id id id id id ms ms id id id ms id id id id ms ms id id ms ms ms id id ms id id id ms id id id id ms ms id id ms id id ms ms ms id ms id id ms fr oc ms id id ms id id id ms id ms id ms de ms ms id az fr id fi ms en id id hy hy hy ms ms en en en en en id id id id ms en id id jv ms id id it es id id en id ms ms ms ms ms ms
Berat Bayi Lahir Rendah? Ini KESAN Yang Perlu Ibu Tahu - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
AWAS! Baby Lahir Tak Cukup Berat Boleh Beri Kesan Hingga Mereka Besar, Ini Komplikasinya
Ditulis oleh Asyikin Md Isa Disemak pada 31/07/2022
Disemak secara perubatan oleh Dr. Muhamad Firdaus Rahim
Tahukah anda, berat bayi lahir rendah boleh mendatangkan kesan kepada mereka ketika besar nanti?
Jom ketahui komplikasi tidak cukup berat yang boleh berlaku.
Memahami keadaan berat bayi lahir rendah
Dalam takrifan perubatan, berat bayi lahir rendah adalah apabila bayi yang dilahirkan memiliki berat kurang daripada 2.5 kilogram (kg).
Berat normal bayi yang lahir biasanya sekitar 3.6 kg.
Ini bermakna saiz bayi tersebut adalah kecil tetapi masih mempunyai tahap kesihatan yang baik.
Namun adakalanya, bayi yang lahir dengan berat yang tidak mencukupi mungkin berdepan masalah kesihatan serius.
Ia mungkin kedengaran membimbangkan, tetapi dalam aspek penjagaan, bayi yang dilahirkan dengan berat yang rendah adalah lebih kurang sama dengan cara penjagaan bayi lain.
Cuma, penjagaan yang lebih teliti perlu diberikan bagi memastikan kesihatan mereka berada pada tahap terbaik.
Punca bayi lahir tidak cukup berat?
Masalah lahir dengan berat yang tidak mencukupi ini adalah 1 keadaan biasa untuk berlaku kepada bayi pramatang.
Ini bermaksud proses kelahiran berlaku sebelum minggu ke-37 kehamilan.
Situasi ini disebabkan bayi pramatang mempunyai masa yang kurang di dalam rahim untuk membesar dan menambah berat badan.
Sebilangan besar berat badan bayi diperolehi pada minggu-minggu terakhir kehamilan.
Penyebab lain kepada berat bayi lahir rendah adalah keadaan yang disebutkan sekatan pertumbuhan intrauterin (IUGR).
Ia berlaku apabila bayi tidak dapat membesar dengan baik semasa tempoh mengandung.
Ia mungkin berpunca daripada masalah berkaitan plasenta, keadaan kesihatan ibu atau bayi.
Bayi dengan masalah IUGR boleh berdepan situasi seperti:
Kelahiran cukup bulan – Dilahirkan antara minggu ke-37 hingga 41 kehamilan. Secara fizikalnya bayi ini adalah sihat dan matang, cuma bersaiz kecil
Kelahiran pramatang – Bayi yang dilahirkan adalah bersaiz kecil dan tidak matang dari segi fizikal
Risiko berat bayi lahir rendah
Selain disebabkan kelahiran pramatang dan masalah IUGR, ada beberapa perkara lain yang memberikan kesan kepada ibu hamil dalam meningkatkan risiko bayi lahir dengan berat yang rendah, seperti:
Tidak mendapat berat yang mencukupi ketika hamil
Kehamilan terdahulu juga melibatkan berat bayi lahir rendah
Pengambilan minuman alkohol atau penyalahgunaan dadah
Wanita hamil berusia kurang daripada 17 tahun atau melebihi 35 tahun
Komplikasi kepada bayi yang lahir tidak cukup berat
Anda mungkin fikir mempunyai bayi yang tidak cukup berat adalah sekadar bersaiz kecil atau kerana bayi tidak sabar untuk melihat dunia.
Kebanyakan bayi yang tidak mempunyai berat mencukupi semasa lahir cuma berdepan masalah kerana saiz mereka yang kecil.
Walau bagaimanapun, terdapat beberapa pengecualian.
Berikut adalah 4 komplikasi tidak cukup berat yang mungkin dialami si kecil:
Masalah berkaitan fungsi organ dalaman
Bayi pramatang berdepan risiko kesan daripada kelahiran tidak cukup bulan.
Antara masalah tersebut mungkin melibatkan fungsi otak, jantung, paru-paru, saluran pencernaan dan banyak lagi.
Masalah dengan tekanan darah
Bayi yang terlalu kecil mungkin berdepan masalah dengan aliran tekanan darah.
Bayi pramatang adakalanya akan menggunakan gula lebih cepat berbanding proses penghasilannya.
Keadaan tersebut sekali gus boleh menyebabkan mereka mengembangkan masalah kesihatan tekanan darah rendah.
Sukar untuk mengekalkan suhu badan
Bayi lahir dengan berat yang rendah tidak akan mempunyai lemak yang mencukupi untuk memanaskan badan mereka.
Jika mereka tidak mampu untuk kekal sendiri dalam suhu bersesuaian, mereka mungkin perlu menghabiskan masa di dalam mesin inkubator.
Bayi yang bersaiz kecil biasanya berdepan kesukaran untuk melalui proses penyusuan sama ada terus daripada ibu atau melalui susu botol dengan baik.
Mereka mungkin memerlukan bantuan untuk memastikan kadar pengambilan kalori untuk proses tumbesaran adalah mencukupi.
Selain itu, beberapa masalah lain yang boleh berlaku adalah:
Tahap oksigen rendah ketika lahir
Masalah sistem saraf seperti pendarahan dalam otak (intraventricular hemorrhage)
Sindrom kematian bayi mendadak (SIDS)
Manakala bayi yang dilahirkan dengan berat yang terlalu rendah, berisiko berdepan komplikasi jangka panjang dan ketidakupayaan. Antaranya:
Semakin rendah berat bayi anda semasa dilahirkan, maka semakin tinggi risiko komplikasi tidak cukup berat yang mungkin dialami mereka.
Mengenal pasti kesan komplikasi tidak cukup berat
Sememangnya anda tidak boleh mengawal proses semula jadi tumbesaran dan pertambahan berat si kecil, tetapi anda boleh berwaspada terhadap komplikasinya.
Anda cuma perlu lebih kerap memantau si kecil yang lahir pramatang atau berdepan masalah tidak cukup berat.
Apabila si kecil semakin membesar, ada kajian menunjukkan mereka mungkin cenderung untuk mengalami masalah kesihatan seperti asma, penglihatan dan kemahiran motor serta koordinasi tangan dan mata.
Namun, berita baiknya, si kecil mempunyai sikap berdaya tahan serta semangat untuk berjaya yang tinggi.
Ini terutamanya jika mereka mendapat sokongan serta keprihatinan daripada ibu bapa.
Kebanyakan bayi mampu meneruskan kehidupan walaupun dilahirkan pramatang atau bersaiz kecil.
Tetapi mencegah kehamilan pramatang adalah 1 cara terbaik menghindari masalah bayi lahir dengan berat yang tidak mencukupi.
Setiap ibu hamil perlu mengambil diet pemakanan seimbang sepanjang tempoh kehamilan serta mengelakkan tabiat yang tidak sihat seperti merokok, pengambilan alkohol atau penyalahgunaan dadah.
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
http://www.childrenshospital.org/conditions-and-treatments/conditions/l/low-birthweight-in-newborns/symptoms-and-causes / Accessed on April 20, 2020
https://www.healthline.com/health/infant-low-birth-weight / Accessed on April 20, 2020
https://www.verywellfamily.com/what-is-a-low-birth-weight-baby-2748477 / Accessed on April 20, 2020
https://www.urmc.rochester.edu/encyclopedia/content.aspx?contenttypeid=90&contentid=p02382 / Accessed on April 20, 2020
Baby Susah Nak Tidur Jika Tak Didodoi? Ini 7 Cara Melatih Bayi Tidur Sendiri
Tip Penjagaan Jari Tangan Dan Kaki Bayi, 5 Perkara Ibu Bapa PERLU Tahu!
Ditulis oleh Asyikin Md Isa Disemak pada 31/07/2022
Disemak secara perubatan oleh Dr. Muhamad Firdaus Rahim
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.